בנג'מין שיארס

בנג'מין הנרי שיארס (12 באוגוסט 1907 – 12 במאי 1981) היה רופא ופוליטיקאי סינגפורי שכיהן כנשיאה השני של סינגפור והמפקד העליון של הכוחות המזוינים של סינגפור בשלוש כהונות רצופות שארכו כעשר שנים, מ-2 בינואר 1971 עד 12 במאי 1981. הוא נבחר על ידי הפרלמנט של סינגפור לכהן כנשיא לאחר מותו של הנשיא הקודם, יוסוף בן אישק והושבע ב-12 באוגוסט 1970. שיארס החזיק בתפקיד עד מותו בשנת 1981. על שמו נקראים גשר בנג'מין שיארס (אנ') ומעון הסטודנטים "שיארס הול" באוניברסיטה הלאומית של סינגפור. בנג'מין שיארס נולד ב-12 באוגוסט 1907 בסינגפור, מושבות המיצרים - למשפחה אירו-אסייתית משושלת אנגלית. השני מבין שישה אחים. אביו אדווין ה. שיארס, מפקח טכני במחלקת העבודות הציבוריות, נולד באנגליה וגדל בהודו. בהמשך היגר לפננג, שם התחתן עם ליליאן גומז ילידת סינגפור, ממוצא סיני-סינגפורי וספרדי. לזוג נולדו שישה ילדים - הבן הבכור נפטר בינקותו. חייה של משפחת שיארס היו קשים מבחינה כלכלית, בשל המשכורת הנמוכה ממנה השתכר האב אדווין. שיארס למד במכון "Hwa Chong" ובשנת 1918 החל את לימודיו בבית הספר סנט אנדרו'ס. בשנת 1922 הוא עבר ללמוד ב-"Raffles Institution" (אנ'). בשנת 1923 הוא נרשם ל"קולג' לרפואה על שם המלך אדוארד השביעי" (גלגולה הקודם של האוניברסיטה הלאומית של סינגפור) כדי להתחיל בהכשרתו הרפואית. שיארס היה מודע לכך שמשפחתו לא יכלה להרשות לעצמה לממן את שכר הלימוד הגבוהים, ולכן עשה כמיטב יכולתו ולאחר שהראה התנהגות למופת והצטיינות בלימודיו, זכה במלגה נדיבה מהקולג'. הוא המשיך להצטיין בלימודיו וזכה בארבע מדליות מהקולג'. מאוחר יותר הוא עבר את מבחני הגמר במְיַלְּדוּת וגינקולוגיה בהצטיינות. לשיארס הוענקה "מלגת המלכה" שהעניקה לו הכשרה בת שנתיים ללימודים מתקדמים בבריטניה. עם זאת, לימודיו נדחו בגלל מלחמת העולם השנייה. במהלך המלחמה שימש כמנהל מחלקת מילדות וגינקולוגיה בבית החולים קנדאנג קרבאו והממונה שם על קבלת פצועים וחולים מקומיים. הוא המשיך לדאוג למשפחתו, ולקח אחריות מלאה על פרנסת משפחתו כשאביו נפטר בשנת 1940. ב-1941 נפגע בית החולים שבו עבד מהפצצה של הצבא היפני והוסב לבית חולים כללי לאזרחים שנפצעו. לאחר המלחמה היה שיארס לרופא הסינגפורי (יליד סינגפור) הראשון שמונה לפרופסור בפועל (acting Professor) במילדות וגינקולוגיה ב"קולג' לרפואה על שם המלך אדוארד השביעי", תואר בו החזיק עד לתחילת הלימודים לתארים המתקדמים בשנת 1947 ב"בית הספר המלכותי ללימודים מתקדמים ברפואה" בלונדון. בינואר 1948 היה לסינגפורי הראשון שהיה לחבר בקולג' המלכותי לרופאים מילדים וגניקולוגים (אנ') של אנגליה. במרץ 1948 במהלך לימודיו לתואר עמית הקולג' המלכותי למנתחים (אנ') באדינבורו נקרא לשוב לבית החולים קנדאנג קרבאו בסינגפור כדי לשמש כפרופסור למילדות וגינקולוגיה שם. ביוני 1948 מונה ליועץ כבוד לבית החולים הצבאי הבריטי (בית החולים אלכסנדרה). בשנת 1950 הפך לפרופסור מן המניין באוניברסיטת מלאיה שם עבד עד יוני 1960. בשנת 1957 נמנה עם מייסדי האקדמיה לרפואה של סינגפור ובשנת 1960 עבר לעבוד ברפואה פרטית ומונה ליועץ כבוד לבית החולים קנדאנג קרבאו. בנג'מין שיארס מונה לנשיאה השני של סינגפור ב-2 בינואר 1971 לאחר פטירתו של הנשיא הקודם, יוסוף בן אישק. שיארס כיהן שלוש כהונות רצופות כנשיא החל מ-2 בינואר 1971 עד 12 במאי 1981. הוא תכנן לפרוש לאחר שסיים את כהונתו השנייה, אך ראש הממשלה לי קואן יו שכנעו להישאר וכך היה. שיארס החזיק במשרה עד ליום מותו בשנת 1981. את מקומו כנשיא ירש דבן נאיר. הוא נישא ליאו סה גאוק (1917–2012) ב-1939 ולהם שני בנים ובת. בנובמבר 1980 התגלו גידולים בריאה של שיארס, בעת שכיהן את כהונתו השלישית כנשיא. הוא נכנס לקומה ב-3 במאי 1981 ונפטר תשעה ימים לאחר מכן ב־12 במאי 1981. 85,000 איש חלקו עם ארונו של שיארס שהוצב באיסטנה, כבוד אחרון. הוא נקבר בבית הקברות הממלכתי קרנג'י. גשר בנג'מין שיארס ושדרת שיארס נקראים על שמו. כמו גם מעון הסטודנטים "שיארס הול" באוניברסיטה הלאומית של סינגפור, הפרופסורה למיילדות וגינקולוגיה, הפרופסורה ברפואה, ומכללת בנג'מין שיארס בבית הספר לתארים מתקדמים ברפואה של סינגפור "Duke-NUS" נקראים כולם על שמו. מדיה וקבצים בנושא בנג'מין שיארס בוויקישיתוף האתר הרשמי של האיסטנה ונשיא הרפובליקה של סינגפור "How they came to be named". The Straits Times, Retrieved from Newspaper SG. 16 באוגוסט 1994. {{cite web}}: (עזרה) Sheares, J. (Joseph) H.H. (ביולי 2005). "Benjamin Henry Sheares, MD, MS, FRCOG: President, Republic of Singapore 1971–1981; Obstetrician and Gynaecologist 1931–1981 : A Biography, 12th August 1907 – 12th May 1981" (PDF). Annals of the Academy of Medicine, Singapore. 34 (6): 25C–41C. ISSN 0304-4602. אורכב מ-המקור (PDF) ב-9 בפברואר 2006. {{cite journal}}: (עזרה) Benjamin Sheares | Infopedia, eresources.nlb.gov.sg ענף במדעי הרפואה המתמחה בטיפול בנשים במהלך תקופת ההריון והלידה ובאבחון וטיפול במחלות של אברי הרבייה הנשיים. ענף זה עוסק גם בנושאים בריאותיים נוספים הקשורים לנשים, כגון גיל המעבר, בעיות הורמונליות, פיקוח ילודה ועקרות. "Benjamin Sheares College". אורכב מ-המקור ב-30 באוגוסט 2011. נבדק ב-9 בינואר 2015. {{cite web}}: (עזרה) Chia, P. (27 December 1970). Sheares to be president. The Straits Times, p. 1 Retrieved from NewspaperSG; National Library Board. (2004) Dr Chew Shing Chai (10 באוגוסט 2011). "Good Presidents past". The Straits Times. אורכב מ-המקור ב-17 באוגוסט 2011. נבדק ב-19 בספטמבר 2017. {{cite news}}: (עזרה) "A Quiet Determination" (PDF). Eurasians Singapore. ביוני 2011. אורכב מ-המקור (PDF) ב-2015-08-24. נבדק ב-2020-10-05. {{cite web}}: (עזרה) "Benjamin Sheares Bridge". streetdirectory.com. נבדק ב-9 בינואר 2015. {{cite web}}: (עזרה) "Continuing the medical legacy of Prof Benjamin Sheares". singhealth.com.sg. נבדק ב-4 ביוני 2020. {{cite web}}: (עזרה) "Professor Soo Khee Chee named Benjamin Sheares Professor of Academic Medicine". Duke-NUS. אורכב מ-המקור ב-9 בינואר 2015. נבדק ב-9 בינואר 2015. {{cite web}}: (עזרה) "Duke-NUS Medical School names its advisory colleges". NUS Press Release. אורכב מ-המקור ב-23 באוגוסט 2011. נבדק ב-1 באפריל 2011. {{cite web}}: (עזרה) "Duke-NUS Sheares College". אורכב מ-המקור ב-30 באוגוסט 2011. {{cite web}}: (עזרה)